Indogermanische Religion

Under **Indogermanische Religio** werd e hypotetischi Religioo bizaichnet, wo a de Urindeuropäer zuegschribe werd und ahand vo sproochliche und typologische Gmainsamkaite vo de Religione vo indeogermanische Völcher, erschlosse werd.

D Idee vonere indogermanische Religioo isch glii noch de Entdeckig vo de indogermanische Sproochfamili uufchoo, nochdem e sproochlichi und sachlichi Verwandtschaft zwöschet lat. *[[Iuppiter]]/Diēspiter*, agr. *[[Zeus|Zeus pater]]* und ai. *[[Dyaus|Dyaus Pita]]* festgstellt woren isch. Trotzdem isch es a de früene Religiosforschig nöd gglunge, e grössere Zämehang zwösched de verschidnige indogermanische Religione z finde, trotz villne Vorschläg und Öberlegige, drunder aber au faltschi Vergliich wie z. B. nordisch *[[Hel (Mythologie)|Hel]]* = indisch *[[Kali]]*; südgermanisch *[[Wotan]]* = indisch *[[Vayu|Vata]]*).

Erst wo de Paul Thieme vorgschlage het, as di indogermanische Gotthaite eender personifizierti ethischi Bigriff sind statt personifizierti Natureliment, isch d Forschig us de Sackgass, wo si iigschlage het, usechoo. E wichtige Biitrag hett den de französisch Religioswüsseschaftler Georges Dumézil gschaffe, mit sinere Aasicht vonere drüfuntkionelle Struktur vom indogermanische Pantheon.

## d Drü-Funktione-Theorii
Em Dumézil sini Theori baut uf de These uuf, as de Götterhimel en Abbild vo de Gsellschaft darstellt. Vili indogermanischi Kulture hend nämli us drai fraie Ständ bistande, nämli em Lehrstand, em Wehrstand und em Nährstand. Drususe het de Dumézil s drüfunktionale Schema erarbaitet:

Da System het sich as e gaignets Muster usegstellt und het a de vergliichende Religioswösseschaft e Schub geg före ggee. Götternäme mitsamt de Etymologie sind in Hindergrund trette zugunste vo Sage und Mythe und typologische Aigeschafte, wo bistimmti Gotthaite mitenand verbinded. So isch zum Biispiil e indogermanische Donnergott erfassbar wore, e Held sundergliiche: de germanischi Thor und de indisch Indra trinket und esset öbrmäässig vill, rastet schnell uus und chämpfet, wie de baltischi Perkunas e schlange- oder trachenartigs Wese, wo mit Wasser i Verbindig stoot.

### Kritik
Erst noch e paar Joor isch au Kritik gegenöber dem System uufchoo, wo trotz alem au vill Schwächine uufwiist. So werd di antiki griechischi Religio fast ganz uusgchlammeret, wege de starche chliiasiatische und semitische Iiflüss. Aber au di uurtümlichi Religioo vo de Balte möcht nöd so recht i da Schema passe. Di dritt Funktion isch bim Dumézil z wenig differenziert und d Nasatya, de Quirinius und de Freyr hend doch grad echli gär wenig gmainsam. De wiiblich Aspekt isch vom Dumézil vernochlässigt wore, obwoll vili indogermanischi Religione meriri Göttine mit düttliche und uusprägte Charakterzüüg hend. Us dem Grund isch d Idee uufchoo, as Fruchtbakaitsgotthaite und Göttine useme nödindoeuropäische matriarchale Substrat entstamed, e These, wo bsundrigs vo de baltische Archäologin Maria Gimbutas vertrette woren isch. Noch ere chöni s baltische Pantheon in e männlichs ursprünglich indoeuropäisches und e wiiblichs, ursprünglich e vorindoeuropäisches Eerb tailt were.

D Tabele, wo une chunnt, vergliicht Göttine, wobi au s semitische Pantheon vo Ugarit (bis 1200 v.&nbsp;Chr.) dezuegno werd, um z zaige, ass da Schema nöd explizit indoeuropäisch isch:

## Linguistik
De Abschnitt chunnt nöd ooni Abchörzige uus: ie.: Indoeuropäisch; skt.: Sanskrit; agr.: Altgriechisch; phryg.: Phrygisch; lat.: Latiinisch; gall.: Gallisch; lit.: Litauisch; lett.: Lettisch; an.: Altnordisch; ae.: Altenglisch; wgerm. Westgermanisch.&nbsp;– *m.*: männlich; *f.*: wiiblich; *Dl.*: Dual, *Pl.*: Plural

En anderi Möglichkait büütet d Sproochwüsseschaft aa. Allerdings cha si nume näbis öber Näme und religiöösi Uusdrück säge.

D Indoeuropäer hend Götter vereert (1. *deiuos *m.* skt. devaḥ; phryg. tios; lat. deus; lit. diēvas – 2. *dhēh1s: agr. theos; phryg. deos; an. dís *f.*), wo si as unsterblich bitrachtet hend (*deiuos nmrtos *m.Pl.*; skt. devāḥ amrtaḥ; agr. theoi ambrotoi; lat. dī immortāles). Möglichi Gotthaite sind gsii:

* ***Dyēus ph<sub>2</sub>tēr** *m. „Himmel-Vater“*: skt. Dyauḥ pitā; agr. Zeus patēr; phryg. Ties; lat. Iūpiter. De Göttervater werd au aifach *„Papi“* gnennt: skyth. Papaios; phryg. Papas. Er isch de Gott vom helle Himmel gsii, nöd aber e Donnergott, wie de griechisch Zeus oder de Römisch Jupiter.
* ***Deiwos** *m. „Gott“*: an. Týr; ae. Tíw; lit. Diēvas. Chönnt en andere Name för de Hoptgott gsii sii.
* ***Diuih<sub>2</sub>** *f. „Göttlichi“*: skt. Devī; agr. Dīa; lat. Dea Dia; germ. Ala-teivia. Demit cha praktisch jedi Göttin gmaint sii.
* ***Diwos suHnuh<sub>1</sub>** *m.Dl. „Gotts Söö“*: skt. Divaḥ sūnū (= Nāsatyā); lit. Diēvo sūnēliai *Pl.*, mit de gliiche Bidütig: agr. Dioskorō *Dl.*. Di beede Söö vom Himmelgott wered as (wiissi) Ross denkt: skt. Aśvinā *Dl. „Ross“*; agr. Leukō pōlō *Dl. „Wiissi Füli“*; velicht au ae. Hengist & Horsa *„Hengst & Ross“*. 
* ***Pth<sub>2</sub>uih<sub>2</sub> meh<sub>2</sub>tēr** *f. „[[Erdmutter|Erd-Muetter]]“*: skt. Prthivī mātā; gall. Litavis; ae. Folde fíra módor.
* ***Meh<sub>2</sub>teres** *f.Pl. „Müettere“*: skt. Mātā; agr. Materes; gall. Mātres; lett. Māte; ae. Módra. D Müettere bizeichnet maist e nöd bistimmti Aazaal vo lokaale Göttine.
* ***Perkuh<sub>3</sub>nios** *m. „Eicheherr?“*: an. Fjörgynn; lit. Perkūnas; thrak. Perkōn. Die Glichig isch eender uusicher und chönnt e Held bizaichnet haa. Velicht ghört do ane au skt. Parjanyaḥ, wa aber sproochlich nöd ganz passt.
* ***Peh<sub>2</sub>usōn** *m. „Hirt“*: skt. Pūṣā; agr. Pān. Aso e Hirtegott. Vo de Art ghört au de griechisch Hermes doane.

### [[Astralgottheit|Astralgotthaite]]
* ***Seh<sub>2</sub>uelios** *m. „Sunn“*: skt. Sūryaḥ; agr. Hēlios; lat. Sōl; lit. Saule *f.*; an. Sól *f.*. Bi de Germane und Balte e Göttin. A de Sunegotthait werd e Tochter zuegschribe:
* ***Seh<sub>2</sub>uelieso d<sup>h</sup>ugh<sub>2</sub>tēr** *f. „Sune-Tochter“*: skt. duhitā Sūryasya; lit. Saules dukryte; an. Sólar dóttir. 
* dezue chunnt no d Vorstelig vom Suneraad: *sh2uens kuekul *„Sune-Raad“*: skt. sūras cakraḥ; agr. hēliou kyklos; an. sunnu hvél; ae. sunnan hweogul.
* ***Meh<sub>1</sub>nōs** *m. „Moo“*: skt. Candra-māḥ; agr. Mēnē *f.* (= Selēnē); phryg. Mās; lit. Mėnuo; an. Máni. Bi de Grieche und Römer e Göttin.
* ***H<sub>2</sub>eusōs** *f. „Morgeroot“*: skt. Uṣāḥ; agr. Ēōs; lat. Aurōra; ae. Éostre.
* ***H<sub>2</sub>eus-** *m. „Morgestern“*: skt. Uśanā; agr. Heōios, Heōs-phoros; an. Aur-vandill; ae. Éar-endel; lett. Aus-eklis. De Morgestern isch i de Mythologi immer e Gott oder Held. Erst i de Astrologii werd dör babylonische Iifluss de Planet mit de Aphrodite/Venus gliichgsetzt.

### Urwese, Urmensche
* ***H<sub>2</sub>iemos** *m. „Zwiling“*: skt. Yamaḥ; an. Ymir. S erst Wese, wo gstorben isch. 
* ***Monus** *m. „Mentsch“*: skt. Manuḥ; phryg. Manēs; wgerm. Mannus, Urmentsch und Kulturheros.

## Lueg au
* Funktionali Drütailig

## Büecher
* Georges Dumézil: *Les dieux Indo-Européens.* Paris 1952.
* Georges Dumézil: *Gods of the Ancient Northmen.* Berkely 1977.